
    శివతాండవం
 అదొక ఊరు. ఏ ఊరైతే మనకేం? అల్లాంటి ఊళ్ళు ఆంధ్రదేశంలో అనేకానేకం వున్నాయి. అయితే, ఏ ఊళ్ళోనూ జరగని విశేషం ఆ రోజు ఆ ఊళ్ళో జరిగిపోతుంది! 'మగాళ్ళ హోటలు ప్రారంభోత్సవం-' హోటల్ అన్నపూర్ణ, కనకదుర్గ, శ్రీలక్ష్మి, కావేరి, మనోరమ, రంభ, ఊర్వశి, మేనక, తిలోత్తమలంటూ తెలుగు దేశంలో స్త్రీలింగం హోటళ్ళు బోలెడున్నాయి. అల్లాంటిది ఈ హోటల్ కి 'మగాళ్ళ హోటల్' అని పేరు పెట్టడం విశేషం కాదా? ఈ హోటలు కట్టిన లేదా స్థాపించిన శ్రీ అప్పారావు దొరవారు భార్యా బాధితులు! పెళ్ళిగాక మునుపు చాకులాగా మెరిసిపోయిన దొరవారు పెళ్ళయ్యాక భార్యారత్నం చెప్పుచేతుల్లోకి వెళ్ళిపోవలసివచ్చింది. పెళ్ళి చేసుకున్నంత బుద్ధితక్కువ పని మరొకటిలేదని-పెళ్ళయిన ఇరవై ఏళ్ళకి శ్రీ అప్పారావు దొరవారు తెలుసుకున్నారు. అప్పటికి వారి లారీలూ, రైసు మిల్లులూ, సినిమా థియేటర్లు వగైరాలు శ్రీమతి అప్పారావుగారి వశమైపోయాయి. వాటిమీద వచ్చే రాబడి మొత్తం ఆవిడగారే తీసుకుంటున్నారు. పర్యవేక్షణ కూడా స్వయంగా ఆమెగారే చూసుకుంటున్నారు. శ్రీ అప్పారావు దొరవారు గోళ్ళు గిల్లుకుంటూ ఇంట్లోనే కాలక్షేపం చేస్తున్నారు. ఆయన ఊరంతటికీ పులి, భార్యమణికి మాత్రం పిల్లి-మ్యావ్. ఆస్థిపాస్తులు శ్రీవారి స్వార్జితమైన ఆదాయం మాత్రం శ్రీమతిగారికే చేరాలి. అది రూలు! శ్రీవారి సరదాలకీ, క్లబ్బుల్లో కాలక్షేపానికీ ఆవిడగారే దయతలచి వందో వెయ్యో ఇస్తుంది. ఆ ఇచ్చిన దానితో సరిపెట్టుకోవడం శ్రీవారి డ్యూటీ. పిల్లలకి అర్ధో, రూపాయో ఇచ్చి ముచ్చట తీర్చుకోడానికి కూడా దొరవారికి హక్కు లేదు. తనకి తెలీకుండా పిల్లలకి డబ్బులిచ్చి పాడుచేయకూడదని ఆర్డరు వేసింది. డబ్బులివ్వని తండ్రితో పిల్లలుమాత్రం ఎన్నాళ్ళు సఖ్యంగా వుంటారు? అందుచేత కన్నబిడ్డలు కూడా కట్టుకున్న మనిషికి బానిసలై పోయేరు. కొన్నేళ్ళపాటు శ్రీ అప్పారావు దొరవారికి తాను అనుభవించే నరకమేమిటో తెలిసేది కాదు. తర్వాత్తర్వాత-ఆంధ్రదేశంలో 'అఖిలాంధ్ర స్త్రీ ద్వేషీ సమాజం" పుణ్యమాని తానెంత దయనీయమైన స్థితిలో వున్నాడో తెలుసుకోగలిగేడు. "అఖిలాంధ్ర స్త్రీ ద్వేషీ సమాజానికి అధ్యక్షులు శ్రీశ్రీశ్రీ కె. శివరామారావు. శివరామారావు ఆజన్మ బ్రహ్మచారి, ఆంజనేయ ఉపాసకుడు. మగజాతికి మార్గదర్శి! పత్రికల్లో శివరామారావు వ్యాసవిన్యాసాలూ, పలు పట్టణాల్లో అతని గంభీరోపన్యాసాలు తెలుగుదేశాన్ని ఒక ఊపు ఊపుతున్నాయి. అఖిలాంధ్ర, స్త్రీద్వేషీ సమాజం తాలూకు హెడ్డాఫీసు హైద్రాబాదులో వుంది. అది పెరిగి పెద్దదై తెలుగుదేశమంతటా బ్రాంచీలు పెట్టుకుంది. శివరామారావు తలపెట్టిన ఉద్యమ ప్రభావం శ్రీ అప్పారావు దొర వారిమీద బాగా పనిచేసింది. తాను స్వతంత్రంగా బ్రతకాలనే ఉద్దేశంతో శివరామారావు సలహామీద ఒక హోటలు పెట్టుకున్నారు. ఆ హోటలు పేరే 'మగాళ్ళ హోటలు'. దాని ప్రారంభోత్సవం జరుగుతోంది. శివరామారావే రిబ్బను కత్తిరించేడు. కరతాళ ధ్వనులు, కొన్ని నినాదాలు...! శివరామారావు గంభీరోపన్యాసం ఇట్లా సాగింది- "సోదరులారా! దొరవారు ప్రారంభించిన ఈ మగాళ్ళ హోటలు మూడుపూలూ ఆరు కాయలుగా వర్థిల్లాలని నేను భగవాన్ ఆంజనేయుల్ని మనసారా ప్రార్థిస్తున్నాను. మగాళ్ళ హోటలంటే ఏమిటర్థం? అసలీ హోటలు యొక్క పరమార్థం ఏమిటి? "సీరియస్ గా చెబుతున్నాను సోదరులారా-మగాడు ఆడదాని చేతి కూడు తిని చెడిపోతున్నాడట. ఆడది వంట మాత్రమే చేయదు. అందులో మాయమంత్రాలు కూడ రంగరించి పోస్తుంది. ఆ తిండితిని మగాడు తన పవరు పోగొట్టుకుపామెకు దాసోహమంటున్నాడు. ఆమె చెప్పినట్టల్లా గంగిరెద్దు మాదిరి తల ఊపుతూ తన వ్యక్తిత్వాన్నీ...సొంత తెలివితేటల్నీ మంటగలుపుకుంటున్నాడు. తరతరాలుగా సాగుతున్న ఈ తంతుని మనతరమైనా అంతం చేయాలి. అందుకు దొరవారు కూడా కంకణం కట్టుకున్నందుకు నేనంతో ఆనందిస్తున్నాను. "ఇక్కడ హాజరైన ప్రేక్షక మహాశయుల్లో తొందరపడి పెళ్ళి చేసుకున్న దురదృష్టవంతులెంతో మంది వుండవచ్చు. పెళ్ళయిందంటే మగాడు సగం చచ్సినట్టే లెక్క... ఆడదానిమీద కోపం వచ్చినా కళ్ళెర్ర చేయలేడు- చెయ్యెత్తి కొట్టలేడు. గట్టిగా ఒక మాట అనలేడు. తన కోపాన్ని దిగమింగుకుని గుండెపోటు తెచ్చుకుంటున్నాడు. లేదా ఏం చెంబో, తపేళామీదో విరుచుకుపడి ఆ కసి తీర్చుకుంటున్నాడు. "కనీసం ఇంట్లో అలిగి ఒకటీ రెండు రోజులు గాంభీర్యం నటించాలన్నా ఇల్లాలి మాయలు ఆ ప్రయత్నాన్ని కూడా చంపేస్తున్నాయి. మామూలు రోజుల్లో సాదాకూరలు వండే ఇల్లాలు-ఇంటాయన అలిగినప్పుడు అతని కిష్టమైన మటన్ కర్రీనో, చికెన్ మషాళానో, గుత్తివంకాయో, పప్పుదోసకాయో ఏదిష్టమైతే అది ప్రత్యేకమైన శ్రద్ధతో చేస్తుంది. పిల్లలచేత ఆ కూరలలిస్టునీ వాటి టేస్టునీ పొగిడిస్తుంది. ఆడదాని చేతి కూటికి అంకితమైన మగాడు తనకిష్టమైన కూరల పేర్లు వినగానే ఏమవుతాడు? అలగడం మానేసి అన్నం పెట్టమని కంచం ముందరేసుకుని కూచుంటాడు. లేకపోతే, అర్థరాత్రి దొంగలాగా వంటింట్లో జొరబడి వడ్డించుకుతింటాడు. అలికిడైతే అంతా తెలిసిన ఇల్లాలు జాలిపడటం మానేసి కుక్కో-పిల్లో వచ్చిందని పక్కగదిలోంచి తిట్టిన తిట్టు తిట్టకుండా తిట్టిపోస్తుంది. ఇన్ని అవమానాలు పడుతున్నాడు మగాడు. "మగాడ్ని పడగొట్టడానికి ఆడవాళ్ళు ప్రయోగించే అస్త్రాల్లో వంటాస్త్రం చాలా శక్తివంతమైనదని ఈపాటికి మీరు అర్థం చేసుకునే వుంటారు. అలాంటి అస్త్రాన్ని తిప్పికొట్టాలంటే ఇల్లాంటి మగాళ్ళ హోటలు ఊళ్ళో ఒకటైనా ఉండాలి. "సోదరులారా! మీకు మీ ఆడవాళ్ళమీద కోపమొస్తే నిర్భయంగా ఇంట్లో అలగండి. ఇంటి భోజనం మానేయండి. ఆ అలక పిరియడ్లో మగాళ్ళ హోటలుకొచ్చి భోంచేయండి. ఈ హోటలు ముఖ్యంగా బ్రహ్మచారులకోసం. ఇంట్లో అలిగివచ్చే మగాళ్ళకోసం పెట్టబడింది. మీకు ఏ కూరలు కావాలో అవన్నీ అడిగి చేయించుకునే అవకాశం యిక్కడ ఎంతైనా వుంది. నలభీములను మించిన వంటవాళ్ళు ఇక్కడే వున్నారు. మూర్తీభవించిన మగతనం ఈ హోటలుకి శ్రీరామరక్షగా వుంది. అందుచేత-స్త్రీ ద్వేషీ సమాజ సభ్యులందరికి ఈ మగాళ్ళ హోటలు ఒక వరప్రసాదమని కూడా నేను మనవిచేస్తున్నాను. ఇల్లాంటి హోటళ్ళు ఆంధ్రదేశమంతటా విస్తరించాలని స్త్రీ ద్వేషీ సమాజ అధ్యక్షునిగా నేను కోరుకుంటూ నేను సెలవు తీసుకుంటున్నాను. అఖిలాంధ్ర స్త్రీ ద్వేషీ సమాజం..." "వర్థిల్లాలి!" "స్త్రీ ద్వేషీ ఉద్యమం"

    sivatandavam
 adoka ooru. e ooraithe manakem? allanti oollu aandhradesamlo anekanekam vunnayi. ayithe, e oolloonuu jaragani visesham aa roju aa oollo jarigipotundi! 'magaalla hotalu praarambhotsavam-' hotal annapurna, kanakadurga, srilakshmi, kaveri, manorama, rambha, oorvasi, menaka, tilottamalantu telugu desamlo streelingam hotallu boledunnayi. allantidi ee hotal ki 'magaalla hotal' ani paeru pettadam visesham kaadaa? ee hotalu kattina leda sthaapinchina shree apparao doravaaru bharya baadhitulu! pelligaaka munupu chaakulaagaa merisipoyina doravaaru pellayyaaka bhaaryaaratnam cheppuchetulloki vellipovalasivachinda. pelli chesukunnanta buddhitakkuva pani marokatiledani-pellayina iravai ellaki shree apparao doravaaru telusukunnaru. appatiki vaari laariiluu, raisu milluluu, sinima theaterlu vagairaalu srimati appaaraavugaari vasamaipoyaayi. vaatimeeda vache rabadi mottam aavidagaare teesukuntunnaru. paryavekshana kuudaa swayamgaa aamegare chusukuntunnaru. shree apparao doravaaru gollu gillukuntu intlone kalakshepam chestunnaru. aayana oorantatikee puli, bhaaryamaniki maatram pilli-mave. aasthipaastulu srivari swaarjitamaina aadaayam maatram srimatigaarike cherali. adhi roolu! srivari saradaalakii, clubbllo kaalakshepaanikii aavidagaare dayatalachi vando veyyo istundi. aa ichina daanitho saripettukovadam srivari dutey. pillalaki ardho, roopayo ichi muchhata teerchukodaaniki kuudaa doravaariki hakku ledu. tanaki telikunda pillalaki dabbulichi paaducheyakuudadani aardaru vesindi. dabbulivvani tandritho pillalumaatram ennaallu sakhyamgaa vuntaaru? anducheta kannabiddalu kuudaa kattukunna manishiki baanisalai poyeru. konnellapatu shree apparao doravaariki taanu anubhavinche narakamemito telisedi kaadu. tarvaattarvaata-aandhradesamlo 'akhilandhra stree dweshee samajam" punyamaani taanenta dayaneeyamaina sthitilo vunnado telusukogaligedu. "akhilandhra stree dweshee samaajaaniki adhyakshulu srisrishree ke. sivaraamaaraavu. sivaraamaaraavu aajanma brahmachaari, aanjaneya upaasakudu. magajaatiki margadarsi! patrikallo sivaraamaaraavu vyaasavinyaasaaluu, palu pattanaallo athani gambheeropanyasalu telugudesaanni oka oopu ooputunnaayi. akhilandhra, stridwatii samajam taaluuku headdaphiisu haidraabaadulo vundi. adhi perigi peddadai telugudesamantata braancheelu pettukundi. sivaraamaaraavu talapettina udyama prabhaavam shree apparao dora vaarimeeda baga panichesindi. taanu swatantramgaa bratakaalane uddesamto sivaraamaaraavu salahaameeda oka hotalu pettukunnaru. aa hotalu pere 'magaalla hotalu'. daani praarambhotsavam jarugutondi. sivaramarave ribbanu kattirinchedu. karataala dhwanulu, konni ninaadaalu...! sivaraamaaraavu gambheeropanyasam itla saagindi- "sodarulara! doravaaru praarambhinchina ee magaalla hotalu moodupuuluu aaru kaayalugaa vardhillaalani nenu bhagawan aanjaneyulni manasara praarthistunnaanu. magaalla hotalante emitartham? asali hotalu yokka paramaartham emiti? "seerius gaa chebutunnaanu sodarulara-magaadu aadadaani cheti kuudu tini chedipotunnadata. aadadi vanta matrame cheyadu. andulo maayamantraalu kuuda rangarinchi postundi. aa tinditini magaadu tana pavaru pogottukupameku dasohamantunnadu. aame cheppinattalla gangireddu maadiri tala ooputuu tana vyaktitvaannii...sonta telivitetalnii mantagalupukuntunnadu. tarataraalugaa saagutunna ee tantuni manataramaina antam cheyali. anduku doravaaru kuudaa kankanam kattukunnanduku nenamtho aanandistunnaanu. "ikkada haajaraina prekshaka mahasayullo tondarapadi pelli chesukunna duradrushtavanthulentho mandi vundavacchu. pellayindante magaadu sagam chachsinatte lekka... aadadaanimeeda kopam vachina kallerra cheyaledu- cheyyetti kottaledu. gattigaa oka maata analedu. tana kopanni digamingukuni gundepotu tecchukuntunnadu. leda yem chembo, tapelaameedo viruchukupadi aa kasi teerchukuntunnadu. "kaneesam intlo aligi okati rendu rojulu gaambheeryam natinchaalannaa illali maayalu aa prayatnaanni kuudaa champestunnayi. maamuulu rojullo saadaakuuralu vande illaalu-intaayana aliginappudu athani kishtamaina maton karrino, chiken mashalano, guttivankayo, pappudosakayo edishtamaite adhi pratyekamaina shraddhatho chestundi. pillalacheta aa kuuralalistunii vaati tastuni pogidistundi. aadadaani cheti kootiki ankitamaina magaadu tanakishtamaina kuurala paerlu vinagaane emavutadu? alagadam manesi annam pettamani kancham mundaresukuni kuuchuntaadu. lekapothe, ardharaathri dongalaagaa vantintlo jorabadi vaddinchukutintaadu. alikidaithe antaa telisina illaalu jaalipadatam manesi kukko-pillo vachindani pakkagadilonchi tittina tittu tittakunda tittipostundi. inni avamaanaalu padutunnadu magaadu. "magaadni padagottadaaniki aadavaallu prayoginche astraallo vantastram chala saktivantamainadani eepaatiki meeru artham chesukune vuntaaru. alanti astraanni tippikottalante illanti magaalla hotalu oollo okatainaa undaali. "sodarulara! meeku mee aadavaallameeda kopamoste nirbhayamgaa intlo alagandi. inti bhojanam maneyandi. aa alaka piriyadlo magaalla hotalukochi bhoncheyandi. ee hotalu mukhyamgaa brahmachaarulakosam. intlo aligivachhe magallakosam pettabadindi. meeku e kuuralu kaavaalo avannee adigi cheyinchukune avakaasam yikkada entainaa vundi. nalabheemulanu minchina vantavaallu ikkade vunnaru. moorteebhavinchina magatanam ee hotaluki sriramarakshaga vundi. anducheta-stree dweshee samaja sabhyulandariki ee magaalla hotalu oka varaprasaadamani kuudaa nenu manavichestunnaanu. illanti hotallu aandhradesamantataa vistarinchaalani stree dweshee samaja adhyakshunigaa nenu korukuntu nenu selavu teesukuntunnaanu. akhilandhra stree dweshee samajam..." "vardhillaali!" "stree dweshee udyamam"